# Συμπληρωματικές ερωτήσεις και ασκήσεις Ενότητας 6

1. Να επιλέξετε τη σωστή πρόταση.

α. Το φαινόμενο του θερμοκηπίου είναι ένα σοβαρό περιβαλλοντικό πρόβλημα.

β. Η υπερθέρμανση της Γης, εξαιτίας της αύξησης της συγκέντρωσης των αερίων του θερμοκηπίου, είναι ένα σοβαρό περιβαλλοντικό πρόβλημα.

γ. Η διεθνής κοινότητα έχει αποφασίσει μέχρι το 2050 να μην απελευθερώνει καθόλου διοξείδιο του άνθρακα στην ατμόσφαιρα.

δ. Για την αύξηση των ποσοτήτων των αερίων του θερμοκηπίου στην ατμόσφαιρα ευθύνονται τα κράτη και οι βιομηχανίες και όχι οι πολίτες.

2. α. Να συμπληρώσετε την ακροστιχίδα.

Κάθετα: Αυτό το φαινόμενο επιβαρύνει η υπερβολική χρήση ορυκτών καυσίμων για ενεργειακούς σκοπούς (γεν.).

Οριζόντια:

1. Μία από τις χρήσεις της καύσης ορυκτών καυσίμων.

2. Όλα τα υλικά σώματα την έχουν αποθηκευμένη στα άτομα και τα μόριά τους.

3. Για την προστασία του περιβάλλοντος η διεθνής κοινότητα έχει δεσμευτεί μέχρι το 2050 σε πολιτική μηδενικών…

4. Αποθηκεύουν χημική ενέργεια και την αποδίδουν ως ηλεκτρική.

5. Μη ανανεώσιμη πηγή ενέργειας, η οποία χρησιμοποιείται ως πυρηνικό καύσιμο.

6. Η εκτεταμένη χρήση ορυκτών καυσίμων το έχει αλλάξει.

7. Ανανεώσιμη μορφή ενέργειας, η οποία αξιοποιείται στα φωτοβολταϊκά.

8. Ονομάζεται και «μαύρος χρυσός».

9. Αυτή θέλουμε να πετύχουμε μεταξύ των εκπομπών και της απορρόφησης διοξειδίου του άνθρακα με την πολιτική μηδενικών ρύπων.

10. Η καύση των ορυκτών καυσίμων είναι υπεύθυνη για αυτή τη βροχή.

11. Καθαρή και ανανεώσιμη πηγή ενέργειας, η καύση της οποίας δεν επιβαρύνει το περιβάλλον, αλλά η οποία τεχνολογικά δεν έχει ακόμη εφαρμοστεί.

β. Στα σκούρα τετράγωνα κρύβεται μία λέξη: Αυτό του άνθρακα πρέπει να μειώσουμε ως άτομα, κοινωνία και κράτη.

Να εξηγήσετε τι σημαίνει και να προτείνετε τρόπους για τη μείωσή του.

................................................................................................................................................................................................................................................................

................................................................................................................................................................................................................................................................

................................................................................................................................................................................................................................................................

3. Να επιλέξετε την προσωπική ημερήσια διαδρομή που θα σας αναδείξει σε προστάτη του περιβάλλοντος.

ΔΙΑΔΡΟΜΗ 1: 0 μονάδες: Είσαι μια οικολογική καταστροφή!

ΔΙΑΔΡΟΜΗ 2: 100 μονάδες: Μπράβο, είσαι ένας ενημερωμένος και συνειδητοποιημένος μαθητής.

ΔΙΑΔΡΟΜΗ 3: 64 μονάδες: Είσαι σε καλό δρόμο, αν και έχεις πολλά περιθώρια βελτίωσης.

ΔΙΑΔΡΟΜΗ 4: 35 μονάδες: Το περιβαλλοντικό σου αποτύπωμα είναι πολύ ισχυρό, λίγο παραπάνω περπάτημα δεν θα σε βλάψει.

4. Να συμπληρώσετε το ακόλουθο κείμενο με τις κατάλληλες λέξεις, ώστε να είναι σωστό.

Τα νανοϋλικά περιέχουν σωματίδια που έχουν μήκος ……………-…………… ………………………… και έχουν μοναδικές …………………………, …………………………, ………………………… ιδιότητες που τους επιτρέπουν να χρησιμοποιούνται ως……………………. , στην ιατρική ως μόρια …………………………, σε ………………………… κυκλώματα, στα …………………………. και για την παραγωγή ρούχων που είναι ………………………… ή ………………………… .

5. Να επιλέξετε τη σωστή συνέχεια της πρότασης:

Οι μπαταρίες μετατρέπουν την αποθηκευμένη

α. ηλεκτρική ενέργεια σε χημική.

β. χημική ενέργεια σε ηλεκτρική, καθώς πραγματοποιούνται χημικές αντιδράσεις που περιλαμβάνουν τη μετακίνηση ηλεκτρονίων από την άνοδο προς την κάθοδο.

γ. χημική ενέργεια σε ηλεκτρική, καθώς πραγματοποιούνται χημικές αντιδράσεις που περιλαμβάνουν τη μετακίνηση ηλεκτρονίων από την κάθοδο προς την άνοδο.

δ. χημική ενέργεια σε μηχανική.

6. Από τις ακόλουθες προτάσεις ποια είναι η σωστή;

Όταν η χημική ενέργεια μιας μπαταρίας εξαντλείται:

α. την επαναφορτίζουμε ανεξάρτητα από το είδος της.

β. την πετάμε στους μπλε κάδους της ανακύκλωσης.

γ. την πετάμε σε ειδικούς κάδους ανακύκλωσης μπαταριών.

δ. την πετάμε στους μπλε κάδους της ανακύκλωσης.

7. Να συμπληρώσετε το ακόλουθο κείμενο με τις κατάλληλες λέξεις, ώστε να είναι σωστό.

Το 2023, ο πληθυσμός της Γης έφτασε τα 8 δισεκατομμύρια άτομα. Σε αυτή τη ραγδαία αύξηση του πληθυσμού έχει συνεισφέρει σημαντικά η ανάπτυξη της …………………………….. , διότι η παραγωγή …………………………….. και η βελτίωση των συνθηκών υγιεινής, λόγω της παραγωγής …………………………….. και …………………………….. , οδήγησαν στον έλεγχο των επιδημιών. O Οργανισμός Ηνωμένων Εθνών προβλέπει ότι έως το 2050 η ανθρωπότητα θα πρέπει να αυξήσει την παραγωγή τροφίμων κατά 70% για να θρέψει τον κόσμο. Στην υλοποίηση αυτού του στόχου καθοριστικός θα είναι ο ρόλος της Χημείας που θα πρέπει να παραγάγει αποτελεσματικά …………………………….. και …………………………….. για να αυξηθεί η γεωργική παραγωγή.

8. Σε πολλές περιπτώσεις μία χημική ουσία μπορεί να χρησιμοποιηθεί με τρόπους επιζήμιους για το άτομο ή και για την κοινωνία. Για παράδειγμα, η μορφίνη είναι ένα ισχυρό αναλγητικό που χρησιμοποιείται για την ανακούφιση από τον πόνο των καρκινοπαθών και των πολυτραυματιών, αλλά προκαλεί και σωματική εξάρτηση και έχει χρησιμοποιηθεί ως ναρκωτικό.

Ποια από τις ακόλουθες προτάσεις είναι σωστή;

α. Οι χημικοί που παράγουν βλαβερές ουσίες έχουν την ευθύνη για τη χρήση τους.

β. Οι χημικές ουσίες βλάπτουν σοβαρά την υγεία.

γ. Η επιβλαβής χρήση των χημικών ουσιών βαρύνει την κοινωνία και το κράτος.

δ. Η επιβλαβής χρήση των χημικών ουσιών βαρύνει τους χρήστες.

9. Ποια από τις ακόλουθες προτάσεις δεν είναι σωστή;

α. H Χημεία προσφέρει επαρκή και υγιεινά τρόφιμα.

β. Η Χημεία προσφέρει πιο καθαρό και πιο ασφαλές πόσιμο νερό.

γ. Η χρήση χημικών ουσιών δεν επιβαρύνει το περιβάλλον.

δ. Η συνετή χρήση χημικών ουσιών δεν επιβαρύνει το περιβάλλον.

10. Να βρείτε στο παρακάτω κρυπτόλεξο επτά είδη καθημερινής χρήσης που παράγει η Χημεία για εσάς.

11. Να επισημάνετε επικολλώντας το σύμβολο

Ποια από τα παρακάτω δεν θα είχε ένας κόσμος Chemistry Free;

αθλητικά παπούτσια |  | αυτοκίνητα |  | χρώματα |  | αρώματα |
καθαρό νερό |  | αεροπλάνα |  | αρρώστιες |  | παυσίπονα |
επαρκή τροφή |  | βακτήρια |  | ωκεανούς |  | πέτρες |
κινητά τηλέφωνα |  | απολυμαντικά |  | μπαταρίες |  | οδοντόκρεμα |
καλοριφέρ |  | στρώματα |  | καναπέδες |  | υπολογιστές |
διοξείδιο του άνθρακα |  | γέφυρες |  | καταιγίδες |  | φαινόμενο θερμοκηπίου |
πολυκατοικίες |  | τηγανητές πατάτες |  | εμβόλια |  | κέικ |

Εμφάνιση Απαντήσεων

1. β

2. α.
β. ΚΡΥΜΕΝΗ ΛΕΞΗ: ΑΠΟΤΥΠΩΜΑ

Το αποτύπωμα άνθρακα αναφέρεται στη συνολική ποσότητα των αερίων του θερμοκηπίου - συμπεριλαμβανομένου του διοξειδίου του άνθρακα και του μεθανίου - που εκπέμπονται στην ατμόσφαιρα από ανθρώπινες δραστηριότητες. Περιλαμβάνει τα πάντα, από την ενέργεια που χρησιμοποιείται για την τροφοδοσία των σπιτιών, το αέριο που χρησιμοποιείται από τα οχήματα, μέχρι την παραγωγή, τη μεταφορά και την απόρριψη των προϊόντων που καταναλώνουμε. Για να επιτευχθούν καθαρές μηδενικές εκπομπές αερίων του θερμοκηπίου, οι παγκόσμιες εκπομπές αερίων του θερμοκηπίου θα πρέπει να αντισταθμιστούν από την αποθήκευση διοξειδίου του άνθρακα. Αυτό μπορεί να επιτευχθεί είτε με αύξηση των συλλεκτών, όπως τα δένδρα, είτε με μείωση των εκπομπών διοξειδίου του άνθρακα.

3. ΔΙΑΔΡΟΜΗ 2: 100 μονάδες: Μπράβο είσαι ένα ενημερωμένος και συνειδητοποιημένος μαθητής.

4. Να συμπληρώσετε το ακόλουθο κείμενο με τις κατάλληλες λέξεις, ώστε να είναι σωστό. Τα νανοϋλικά περιέχουν σωματίδια που έχουν μήκος 1 – 100 νανόμετρων και έχουν μοναδικές οπτικές, μηχανικές, χημικές ιδιότητες που τους επιτρέπουν να χρησιμοποιούνται ως καταλύτες , στην ιατρική ως μόρια μεταφοράς φαρμάκων, σε ηλεκτρονικά κυκλώματα, στα αντιηλιακά και για την παραγωγή ρούχων που είναι αντιμικροβιακά ή αδιάβροχα.

5. β

6. γ

7. Το 2023, ο πληθυσμός της Γης έφτασε τα 8 δισεκατομμύρια άτομα. Σε αυτή τη ραγδαία αύξηση του πληθυσμού έχει συνεισφέρει σημαντικά η ανάπτυξη της Χημείας, διότι η παραγωγή φαρμάκων και η βελτίωση των συνθηκών υγιεινής, λόγω της παραγωγής σαπουνιών και απορρυπαντικών οδήγησαν στον έλεγχο των επιδημιών. O Οργανισμός Ηνωμένων Εθνών προβλέπει ότι, έως το 2050, η ανθρωπότητα θα πρέπει να αυξήσει την παραγωγή τροφίμων κατά 70% για να θρέψει τον κόσμο. Στη υλοποίηση αυτού του στόχου καθοριστικός θα είναι ο ρόλος της Χημείας που θα πρέπει να παράξει αποτελεσματικά λιπάσματα και παρασιτοκτόνα για να αυξηθεί η γεωργική παραγωγή.

8. γ

9. γ

10.

αθλητικά παπούτσια |  | αυτοκίνητα |  | χρώματα |  | αρώματα |
καθαρό νερό |  | αεροπλάνα |  | αρρώστιες |  | παυσίπονα |
επαρκή τροφή |  | βακτήρια |  | ωκεανούς |  | πέτρες |
κινητά τηλέφωνα |  | απολυμαντικά |  | μπαταρίες |  | οδοντόκρεμα |
καλοριφέρ |  | στρώματα |  | καναπέδες |  | υπολογιστές |
διοξείδιο του άνθρακα |  | γέφυρες |  | καταιγίδες |  | φαινόμενο θερμοκηπίου |
πολυκατοικίες |  | τηγανητές πατάτες |  | εμβόλια |  | κέικ |